techiaith/cofnodycynulliad_en-cy huggingface dataset:
English: Cabinet Secretary, thank you for the answer. You'll understand the reason why I've raised the question. The airport, since it came into public ownership, has been remarkably successful. In the last year, there's been 9 per cent growth, which was on top of 16 per cent growth the previous year, and 15 per cent growth in passenger numbers since it was taken out of private ownership and into the public sector. It has recently been named as the best under 3 million airport in the UK. It has increased incoming passenger numbers from 24 to 30 per cent. There are new airlines, new routes. In July 2018, it was the second best time performance airport in the whole of the UK; and, in 2017, it was awarded a five-star status. Of course, turning around an airport after years of decline is not easy, and I wonder what assurances the Cabinet Secretary can give us in terms of the Government's long-term strategy with regard to the importance of the airport as part of the Welsh economy, as a major employer, and also the long-term strategy to ensure that success continues in what are very, very difficult times for the airport industry, but to the benefit of the Welsh economy.
Welsh: Ysgrifennydd y Cabinet, diolch i chi am yr ateb. Fe fyddwch yn deall pam fy mod wedi gofyn y cwestiwn. Mae'r maes awyr wedi bod yn hynod o lwyddiannus ers iddo ddod i berchnogaeth gyhoeddus. Yn y flwyddyn ddiwethaf, mae twf o 9 y cant wedi bod, a hynny ar ben y cynnydd o 16 y cant yn y flwyddyn flaenorol, a 15 y cant o dwf yn nifer y teithwyr ers iddo gael ei dynnu o berchnogaeth breifat a'i roi yn y sector cyhoeddus. Yn ddiweddar, mae wedi cael ei enwi fel y maes awyr gorau o dan 3 miliwn yn y DU. Mae wedi cynyddu niferoedd y teithwyr sy'n dod i mewn o 24 i 30 y cant. Mae yna gwmnïau hedfan newydd, llwybrau newydd. Ym mis Gorffennaf 2018, daeth yn ail o blith holl feysydd awyr y DU am y perfformiad gorau o ran amser; ac yn 2017, dyfarnwyd statws pum seren iddo. Wrth gwrs, nid yw'n hawdd gwella maes awyr ar ôl blynyddoedd o ddirywiad, ac rwy'n meddwl tybed pa sicrwydd y gall Ysgrifennydd y Cabinet ei roi i ni ynglŷn â strategaeth hirdymor y Llywodraeth o ran pwysigrwydd y maes awyr fel rhan o economi Cymru, fel cyflogwr mawr, yn ogystal â'r strategaeth hirdymor i sicrhau bod llwyddiant yn parhau yn ystod y cyfnod tu hwnt o anodd hwn i'r diwydiant meysydd awyr, ond hefyd er budd economi Cymru.
English: The news was alarming last week, obviously, that Flybe have put themselves up for sale, because, in some markets, they are a very successful airline and achieve real growth. In the early years of the Government's ownership, significant loans were made to Cardiff Airport, with the purchase price on the loans in excess, now, of £100 million, I believe the slate talks of. Part of that money was made available to secure Flybe to the airport, and if you look at Flybe's accounts, the aircraft are actually chartered to Cardiff Airport, which is quite a unique way of accounting for those aircraft. What security has the Minister had given to him that no Government money is at risk should the worst-case scenario happen and Flybe cease trading? None of us want to see that happen, and, hopefully, the best option, which would be to secure the long-term viability of Flybe, either through a partnership or a purchase, will actually expand route development out of Cardiff. But there is a significant amount of public money being put on the table to secure the Flybe route, and it is incumbent on the Cabinet Secretary to give Members assurance that that money is secure and is able to be transferred to a new operator, should Flybe cease their routes out of Cardiff.
Welsh: Roedd y newyddion yn ofidus yr wythnos diwethaf, yn amlwg, fod Flybe wedi dewis gwerthu, oherwydd, mewn rhai marchnadoedd, maent yn gwmni hedfan llwyddiannus iawn ac yn profi twf gwirioneddol. Yn ystod blynyddoedd cynnar perchnogaeth y Llywodraeth, cafodd benthyciadau sylweddol eu gwneud i Faes Awyr Caerdydd, gyda'r pris prynu ar y benthyciadau yn fwy na £100 miliwn erbyn hyn, yn ôl yr hyn a ddeallaf. Cafodd cyfran o'r arian hwnnw ei ddefnyddio i ddiogelu Flybe ar gyfer y maes awyr, ac os edrychwch ar gyfrifon Flybe, awyrennau siartr i Faes Awyr Caerdydd ydynt mewn gwirionedd, sy'n ffordd eithaf unigryw o gyfrifyddu ar gyfer yr awyrennau hynny. Pa sicrwydd y mae'r Gweinidog wedi'i gael na fydd unrhyw arian Llywodraeth mewn perygl os bydd y sefyllfa waethaf yn digwydd a bod Flybe yn gorffen masnachu? Nid oes yr un ohonom eisiau gweld hynny'n digwydd, a gobeithio y bydd yr opsiwn gorau, sef sicrhau hyfywedd hirdymor Flybe, naill ai drwy bryniant neu drwy bartneriaeth, yn ehangu datblygiad gwasanaethau o Gaerdydd mewn gwirionedd. Ond mae yna swm sylweddol o arian cyhoeddus yn cael ei roi ar y bwrdd i ddiogelu gwasanaeth Flybe, ac mae'n ddyletswydd ar Ysgrifennydd y Cabinet i roi sicrwydd i'r Aelodau fod yr arian hwnnw'n ddiogel ac y gellir ei drosglwyddo i weithredwr newydd, os yw Flybe yn rhoi'r gorau i gynnig gwasanaeth o Gaerdydd.
English: I can assure the Member that whilst, on the one side, the loan with Cardiff international airport is, of course, commercially sensitive, the airport is currently within its terms of the loan agreement, and that money is secure. But I think it's important that we don't talk down - and the Member is right to state that we should not talk down - the prospects for Flybe. It's been an incredibly successful company, and in terms of the services operating to and from Cardiff Airport, we've seen a good increase in the number of passengers using that particular air carrier. I do think that Flybe and Cardiff Airport have worked exceptionally well together, and that's why talks have been so productive since last week's announcement. Of course, the sale may be the eventual outcome, but I believe, based on the performance of Flybe, that a strategic partnership, or a successful sale, is highly likely. We know that the factors that have contributed to the challenges facing Flybe have concerned issues such as information technology systems. These can be overcome with the help of a strategic partner, and that's what I hope we will see for Flybe.
Welsh: Gallaf sicrhau'r Aelod, er bod y benthyciad gyda maes awyr rhyngwladol Caerdydd, ar y naill law yn fasnachol sensitif, wrth gwrs, mae'r maes awyr o fewn telerau cytundeb y benthyciad ar hyn o bryd, ac mae'r arian hwnnw'n ddiogel. Ond credaf ei bod yn bwysig nad ydym yn dilorni - ac mae'r Aelod yn gywir yn dweud na ddylem ddilorni - y rhagolygon ar gyfer Flybe. Mae wedi bod yn gwmni hynod lwyddiannus, ac o ran y gwasanaethau sy'n gweithredu i ac o Faes Awyr Caerdydd, rydym wedi gweld cynnydd da yn nifer y teithwyr sy'n defnyddio'r cwmni hedfan penodol hwnnw. Rwy'n credu bod Flybe a Maes Awyr Caerdydd wedi gweithio'n eithriadol o dda gyda'i gilydd, a dyna pam fod y sgyrsiau wedi bod mor gynhyrchiol ers y cyhoeddiad yr wythnos ddiwethaf. Wrth gwrs, mae'n bosibl mai gwerthu fydd y canlyniad yn y pen draw, ond ar sail perfformiad Flybe, rwy'n credu bod partneriaeth strategol, neu werthiant llwyddiannus, yn debygol iawn. Rydym yn gwybod bod y ffactorau sydd wedi cyfrannu at yr heriau sy'n wynebu Flybe wedi ymwneud â materion megis systemau technoleg gwybodaeth. Gellir goresgyn y rhain gyda chymorth partner strategol, ac rwy'n gobeithio mai dyna a welwn ar gyfer Flybe.
English: One element of this that hasn't been given a great deal of coverage, if any, I believe, over the past week is the fact that Flybe, through its subsidiary Eastern Airways, runs the link between Anglesey and Cardiff, which is a service that's more popular than it's ever been. And I congratulate the Welsh Government in that regard. Can you, as Cabinet Secretary, tell us or share any concerns that you may have on the impact of the current Flybe difficulties on that contact, and inform us of any assurances that you have sought or received already in relation to that crucial service?
Welsh: Un elfen o hyn sydd ddim wedi cael llawer o sylw, os o gwbl, rydw i'n meddwl, dros yr wythnos diwethaf, ydy'r ffaith mai Flybe, drwy ei isgwmni Eastern Airways, sy'n rhedeg yr hediad rhwng Ynys Môn a Chaerdydd, gwasanaeth sy'n fwy poblogaidd nag y mae o erioed wedi bod, ac rydw i'n llongyfarch Llywodraeth Cymru yn hynny o beth. A allwch chi, fel Ysgrifennydd Cabinet, roi gwybod i ni, i rannu unrhyw bryderon sydd gennych chi, am effaith trafferthion presennol Flybe ar y cytundeb hwnnw, a rhoi gwybod i ni am unrhyw sicrwydd rydych chi wedi chwilio amdano fo, neu wedi'i dderbyn yn barod, mewn cysylltiad â'r gwasanaeth hanfodol yma?
English: Well, can I thank the Member for his question? It's very timely, actually, because it's my intention to announce shortly the outcome of the tendering process for that particular air link. The Member is absolutely right: we have seen great success since the route has been operated by Eastern Airways. I believe that passenger numbers have increased by something in the order of 40 per cent, demonstrating the growing demand for the Cardiff to north-west Wales air link. I will be making an announcement soon. I wouldn't want to pre-empt any announcement that I will make, but I am confident that the arrangements that have been in place are fit for purpose, have been successful and could continue into the future. I see no reason why Flybe, given its performance to date, would collapse. There is a strong interest in the company, both in terms of its fit with potential partners or as a potential purchase by another airline, and that could include - dependent on the outcome that I'll be announcing soon - inclusion of the Eastern Airways link between Cardiff and Anglesey.
Welsh: Wel, a gaf fi ddiolch i'r Aelod am ei gwestiwn? Mewn gwirionedd, mae'n amserol iawn, oherwydd mae'n fwriad gennyf gyhoeddi canlyniad y broses dendro ar gyfer y cysylltiad awyr penodol hwnnw cyn bo hir. Mae'r Aelod yn hollol gywir: rydym wedi gweld llwyddiant mawr ers i'r gwasanaeth gael ei weithredu gan Eastern Airways. Credaf fod niferoedd y teithwyr wedi cynyddu tua 40 y cant, sy'n dangos y galw cynyddol am y cysylltiad awyr rhwng Caerdydd a gogledd-orllewin Cymru. Byddaf yn gwneud cyhoeddiad yn fuan. Ni fuaswn yn dymuno achub y blaen ar unrhyw gyhoeddiad y byddaf yn ei wneud, ond rwy'n hyderus fod y trefniadau sydd wedi bod ar waith yn addas i'r diben, eu bod wedi bod yn llwyddiannus ac y gallent barhau yn y dyfodol. O ystyried ei berfformiad hyd yn hyn, ni welaf unrhyw reswm pam y byddai Flybe yn methu. Mae yna ddiddordeb cryf yn y cwmni, o ran ei addasrwydd ar gyfer partneriaid posibl neu fel pryniant posibl gan gwmni hedfan arall, a gallai hynny gynnwys - yn ddibynnol ar y canlyniad y byddaf yn ei gyhoeddi yn fuan - y cyswllt Eastern Airways rhwng Caerdydd ac Ynys Môn.
English: Can I join the Cabinet Secretary and Members in praising the management of Cardiff Airport in my constituency? I welcome the latest passenger figures for the airport, which show that during the last financial year total passengers grew, year on year, by 9 per cent to reach 1.48 million. As it has been suggested that air passenger duty has been a particularly detrimental factor for Flybe, what representations is the Welsh Government continuing to make regarding devolving air passenger duty, which is clear would have a beneficial impact for Cardiff Airport and for Wales, and, of course, receives cross-party support in this Assembly?
Welsh: A gaf fi ategu canmoliaeth Ysgrifennydd y Cabinet a'r Aelodau i reolaeth Maes Awyr Caerdydd yn fy etholaeth? Rwy'n croesawu'r ffigurau teithwyr diweddaraf ar gyfer y maes awyr, sy'n dangos bod cyfanswm y teithwyr wedi cynyddu 9 y cant yn ystod y flwyddyn ariannol ddiwethaf, o un flwyddyn i'r llall, i gyrraedd 1.48 miliwn. Gan fod rhai wedi awgrymu bod y doll teithwyr awyr wedi bod yn ffactor arbennig o niweidiol i Flybe, pa sylwadau y mae Llywodraeth Cymru yn parhau i'w gwneud mewn perthynas â datganoli'r doll teithwyr awyr, a fyddai'n amlwg yn cael effaith fuddiol ar Faes Awyr Caerdydd ac ar Gymru, ac wrth gwrs, mae cefnogaeth drawsbleidiol i hynny yn y Cynulliad hwn?
English: It's very interesting - Jane Hutt makes a really important point about the role that air passenger duty could play in assisting and making Flybe more competitive, because it's my understanding that something in the region of 80 per cent of Flybe's flights are subject to the double whammy of domestic route APD. Clearly, if that were to be devolved and we could either abandon it or significantly reduce it, then that would assist Flybe and it would also make air services more competitive for passengers. The UK Government has said that it is open to reviewing the devolution of APD if new evidence comes to light, and I think what we've learnt from Flybe in the last week is that if the removal of APD could be secured through devolution, then, clearly, that would be sufficient evidence to justify the devolution of APD, because it could assist in the company being more competitive. The Welsh Affairs Committee are currently looking at this issue, and the Welsh Government have contributed evidence to that inquiry. Also, we commissioned consultants, Northpoint, to look at the potential outcome of abolishing the tax on all flights. They found that it could raise the number of passengers using Cardiff Airport by more than 650,000 per year, in a very short space of time - in just seven years. That would be an incredible increase in the number of passengers and it would assist the airlines that operate from there, including Flybe.
Welsh: Mae'n ddiddorol iawn - mae Jane Hutt yn gwneud pwynt pwysig iawn am y rôl y gall y doll teithwyr awyr ei chwarae yn helpu i wneud Flybe yn fwy cystadleuol, oherwydd deallaf fod tua 80 y cant o deithiau hedfan Flybe yn ddarostyngedig i ergyd ddwbl toll teithwyr awyr gwasanaeth domestig. Yn amlwg, pe bai hwnnw'n cael ei ddatganoli, a phe gallem naill ai gael gwared arno neu ei leihau'n sylweddol, byddai hynny o gymorth i Flybe, a byddai hefyd yn sicrhau bod gwasanaethau awyr yn fwy cystadleuol i deithwyr. Mae Llywodraeth y DU wedi dweud ei bod yn agored i adolygu'r posibilrwydd o ddatganoli'r doll teithwyr awyr os daw tystiolaeth newydd i'r golwg, a phe gellid sicrhau y byddai'r doll teithwyr awyr yn cael ei diddymu drwy ddatganoli, rwy'n credu mai'r hyn rydym wedi'i ddysgu gan Flybe yn yr wythnos ddiwethaf, yn amlwg, yw y byddai hynny'n ddigon o dystiolaeth i gyfiawnhau datganoli'r doll teithwyr awyr, gan y gallai helpu'r cwmni i fod yn fwy cystadleuol. Mae'r Pwyllgor Materion Cymreig yn edrych ar y mater ar hyn o bryd, ac mae Llywodraeth Cymru wedi cyflwyno tystiolaeth i'r ymchwiliad hwnnw. Hefyd, rydym wedi comisiynu ymgynghorwyr, Northpoint, i edrych ar ganlyniad posibl diddymu'r dreth ar bob taith awyr. Gwelsant y gallai sicrhau cynnydd o dros 65,000 y flwyddyn mewn cyfnod byr iawn o amser yn nifer y teithwyr sy'n defnyddio Maes Awyr Caerdydd - mewn saith mlynedd yn unig. Byddai hwnnw'n gynnydd rhyfeddol yn nifer y teithwyr a byddai'n helpu'r cwmnïau awyrennau sy'n gweithredu oddi yno, gan gynnwys Flybe.
English: Thank you, Cabinet Secretary. The second question is also to be answered by the Cabinet Secretary for Economy and Transport, and the question is to be asked by Rhun ap Iorwerth.
Welsh: Diolch i'r Ysgrifennydd Cabinet. Mae'r ail gwestiwn hefyd i'w ateb gan yr Ysgrifennydd Cabinet dros yr Economi a Thrafnidiaeth, a'r cwestiwn i'w holi gan Rhun ap Iorwerth.
English: Yes. Storm Callum, autumn conditions and the dreadful quality of the rolling stock we inherited from Arriva Trains Wales have impacted the operation of rail services. Transport for Wales is implementing a recovery plan and passengers will see consequential service improvements each day over the next few weeks.
Welsh: Gwnaf. Mae storm Callum, tywydd yr hydref ac ansawdd ofnadwy'r cerbydau rydym wedi'u hetifeddu gan Trenau Arriva Cymru wedi cael effaith ar weithrediad y gwasanaethau rheilffyrdd. Mae Trafnidiaeth Cymru yn gweithredu cynllun adfer a bydd teithwyr yn gweld gwelliannau canlyniadol i'r gwasanaeth bob dydd dros yr ychydig wythnosau nesaf.
English: No, you can ask a question - a question, not a series.
Welsh: Na, gallwch ofyn cwestiwn - cwestiwn, nid cyfres.
English: What is the rationale for preventing cancellations on Valley lines by cancelling services in other areas, which is what is effectively happening? Does Transport for Wales's service contract include a different performance requirement for the Valley lines, and why is it that the Cardiff Bay service is regarded as a higher priority of use per unit, when Cardiff Bus operates a frequent high-capacity bus from Cardiff Central station to Cardiff Bay? When Transport for Wales, each day, makes its planned cancellations, does it take into account the social and economic impact of those issues as well, such as on Betws-y-Coed and Tenby, which have year-on-year tourism, or in Newtown and Welshpool, where students go to college on an infrequent service? So, can I ask, finally: will Transport for Wales modify its criteria for prioritising cancellations to ensure that the burden is spread more equally than it is now?
Welsh: Beth yw'r sail resymegol dros atal canslo gwasanaethau ar reilffyrdd y Cymoedd drwy ganslo gwasanaethau mewn ardaloedd eraill, sef yr hyn sy'n digwydd i bob pwrpas? A yw contract gwasanaeth Trafnidiaeth Cymru yn cynnwys gofyniad perfformiad gwahanol ar gyfer rheilffyrdd y Cymoedd, a pham fod gwasanaeth Bae Caerdydd yn cael ei ystyried yn flaenoriaeth uwch o ran defnydd fesul uned, pan fydd Bws Caerdydd yn gweithredu bws capasiti uchel rheolaidd o orsaf Caerdydd Canolog i Fae Caerdydd? Pan fydd Trafnidiaeth Cymru, bob dydd, yn canslo gwasanaethau, a ydynt yn ystyried effaith gymdeithasol ac economaidd y problemau hynny hefyd, ar leoedd fel Betws-y-Coed a Dinbych-y-pysgod, sy'n lleoedd twristaidd o un flwyddyn i'r llall, neu yn y Drenewydd a'r Trallwng, lle mae myfyrwyr yn mynd i'r coleg ar wasanaeth anfynych? Felly, a gaf fi ofyn, yn olaf: a wnaiff Trafnidiaeth Cymru addasu eu meini prawf ar gyfer blaenoriaethu achosion o ganslo i sicrhau bod y baich yn cael ei ysgwyddo yn fwy cyfartal nag y mae ar hyn o bryd?
English: Can I thank the Member for his question and assure him that there is no loss of ambition as far as the Transport for Wales rail franchise is concerned. There still will be £800 million spent on new rolling stock, £194 million on station investment - contrast that with just £600,000 that was spent over the last 15 years - an extra 285 services, 600 new jobs, a 25 per cent reduction in carbon emissions, new services from next spring, replacement rolling stock from next spring. Change is coming, but I do accept that there is frustration amongst passengers and passenger groups. As I said, there have been unprecedented weather conditions, and the Member is right that other rail services might not have suffered quite so badly, but that's because, probably, other rail services had the investment that Arriva Trains Wales rolling stock should have had. And, as I've said previously, the wheel sliding protection was not there to prevent trains from being taken off line. There are no arbitrary prioritised cancellations of certain services over others. The prioritisation is based on a number of factors, including the availability of bus replacement services. However, I am conscious of the need to assure people that fair play is being applied across Wales and across all services. I will seek to have Transport for Wales write to all Members with the rationale for prioritising service cancellations, and replacement services as well.
Welsh: A gaf fi ddiolch i'r Aelod am ei gwestiwn a rhoi sicrwydd iddo nad oes unrhyw uchelgais wedi'i golli mewn perthynas â masnachfraint rheilffyrdd Trafnidiaeth Cymru. Bydd £800 miliwn yn dal i gael ei wario ar gerbydau newydd, £194 miliwn ar fuddsoddi mewn gorsafoedd - cymharwch hynny â'r £600,000 yn unig a wariwyd dros y 15 mlynedd diwethaf - 285 o wasanaethau ychwanegol, 600 o swyddi newydd, gostyngiad o 25 y cant mewn allyriadau carbon, gwasanaethau newydd o'r gwanwyn nesaf ymlaen, cerbydau newydd o'r gwanwyn nesaf ymlaen. Mae newid ar y ffordd, ond rwy'n derbyn bod teithwyr a grwpiau teithwyr yn teimlo'n rhwystredig. Fel y dywedais, rydym wedi profi amodau tywydd heb eu tebyg o'r blaen, ac mae'r Aelod yn llygad ei le nad yw gwasanaethau rheilffyrdd eraill, efallai, wedi dioddef cymaint, ond y rheswm am hynny, yn ôl pob tebyg, yw bod gwasanaethau rheilffyrdd eraill wedi cael y buddsoddiad y dylai cerbydau Trenau Arriva Cymru fod wedi'i gael. Ac fel y dywedais eisoes, nid oedd yr amddiffyniadau i atal olwynion rhag llithro yno i rwystro trenau rhag cael eu tynnu oddi ar y cledrau. Nid oes unrhyw wasanaethau yn cael eu blaenoriaethu'n fympwyol ar gyfer eu canslo. Mae'r gwaith o flaenoriaethu yn seiliedig ar nifer o ffactorau, gan gynnwys argaeledd gwasanaethau bysiau yn lle trenau. Fodd bynnag, rwy'n ymwybodol o'r angen i roi sicrwydd i bobl fod chwarae teg ar waith ledled Cymru ac i bob gwasanaeth. Byddaf yn ceisio sicrhau bod Trafnidiaeth Cymru yn ysgrifennu at yr holl Aelodau gyda'r sail resymegol dros flaenoriaethu achosion o ganslo gwasanaethau, a gwasanaethau bysiau yn lle trenau hefyd.
English: The only thing I want to add, because I'm not going to repeat everything, is that there is an urgency to get to the bottom of what went wrong, and you've identified a few issues. The urgency is that we don't end up in a situation where the people who have used that service, and the people we were hoping would use that service, don't get put off and disillusioned, so that the numbers are negatively and significantly affected in an irreversible manner, because we really want people to use the train services that we have, and you have, invested in and secured agreement to deliver. I am pleased that the company have apologised, and I am personally really sorry that people have been inconvenienced right across my region, as I'm sure you are, Cabinet Secretary. And I suppose that the key question is here - . I understand that, in some places, like Blaenau Ffestiniog to Llandudno, there are replacement bus services operating. Will those replacement bus services be adequate to replace the missing train services, so that people can move around the region in a way that they were hoping they could?
Welsh: Yr unig beth yr hoffwn ei ychwanegu, gan nad wyf am ailadrodd popeth, yw bod brys i fynd at wraidd yr hyn a aeth o'i le, ac rydych wedi nodi ychydig o broblemau. Y brys yw nad ydym yn cyrraedd sefyllfa lle mae'r bobl sydd wedi defnyddio'r gwasanaeth hwnnw, a'r bobl roeddem yn gobeithio y byddent yn defnyddio'r gwasanaeth hwnnw, yn digalonni ac yn cael eu siomi, gan olygu bod y niferoedd yn cael eu heffeithio'n negyddol ac yn sylweddol mewn modd na ellir ei wrthdroi, gan ein bod yn wirioneddol awyddus i bobl ddefnyddio'r gwasanaethau trên sydd gennym, y rhai rydych wedi buddsoddi ynddynt ac wedi sicrhau cytundeb i'w darparu. Rwy'n falch fod y cwmni wedi ymddiheuro, ac yn bersonol, mae'n wir ddrwg gennyf fod pobl wedi wynebu anawsterau ledled fy rhanbarth, ac rwy'n siŵr eich bod chi'n teimlo felly hefyd, Ysgrifennydd y Cabinet. Ac mae'n debyg mai fy nghwestiwn allweddol yma yw - . Mewn rhai mannau, fel Blaenau Ffestiniog i Landudno, rwy'n deall bod gwasanaethau bysiau'n gweithredu yn lle trenau. A fydd y gwasanaethau bysiau yn lle trenau yn ddigonol yn lle'r gwasanaethau trên a gollwyd, fel y gall pobl symud o amgylch y rhanbarth fel roeddent yn gobeithio?